Salor mahallasi. Salor mahallasi (Nukus koʻchasi, 4) — Toshkent shahar Mirobod tumanidagi mahalla. Oybek, Movarounnahr, Yangi Mirobod mahallalari bilan chegaradosh. Tarixi. 1996-yil tashkil etilgan. Tuman hududidan oqib oʻtuvchi Salor kanalining tumanga kirish yoʻli ushbu mahalladan boshlanishi sababli shunday atalgan. Aholisi. Aholisi 4,5 mingdan ortiq, asosan, ruslar, shuningdek, 16 millat vakillari (oʻzbek, turkman, arman va boshqalar) yashaydi. Binolar. Mahallada 7 koʻcha, Temir yoʻlchilar madaniyat saroyi, Temir yoʻl loyihalash instituti, Temir yoʻl muzeyi, Transport prokuraturasi, Respublika teri-tanosil kasalliklari kasalxonasi bor. Toshkent shimoliy vokzali, Uchqun tikuvchilik sexi, Uspenskiy sobori, tu­man soliq inspeksiyasi, tuman bandlikka koʻmaklashuvchi markazi, Oʻzbekiston milliy banki Akademiya boʻlimi, Sanoat qurilish banki tuman boʻlimi, Aviakassa, „Istiqlol“ supermarketi, 2 ta goʻzallik saloni, 1-stomatologiya poliklinikasi, harbiy doʻkon, oziq-ovqat doʻkonlari va boshqalar joylashgan.